འཁོར་ལོའི་མགོན་པོ་དཔའ་ཆུང་རིན་པོ་ཆེའི་ཞབས་ལ་གཏུགས་ནས།བརྒྱུད་པ་ལས་བརྒྱུད་པའི་ཆོས་ཆེས་ངོ་མཚར་བའི་ཕ་ཆོས་ཕྱག་རྒྱ་ཆེན་པོ་ལྔ་ལྡན་དང་།ཟབ་ལམ་ནཱ་རོའི་ཆོས་དྲུག་སོགས་གསན་ནས་ཉམས་བཞེས་མཛད།རྗེ་བླ་མས་མཚམས་པ་རྣམས་ལ་ཆོས་སྔོན་ལ་གནང་ནས།གཞན་མ་ཚོར་རྗེས་སུ་གནང་བས་ཉིད་ཀྱང་རྗེས་ལ་གསན་པར་གསུངས།དེ་ནས་དགུང་གྲངས་སུམ་བཅུའི་ནང་གྲྭ་ཚང་གི་བྱང་འདྲེན་པར་བསྐོས་པས་ཁྲིར་ཕེབས།རྗེ་ཉིད་ནས་དེ་དུས་གཞི་གནས་ཀྱི་རྐང་ཚུགས་པ་ཡིན་གསུངས་ལ།རྒྱུད་ཡོད་དག་གིས་ཀྱང་།དབུ་གཡོག་ནས་ཚོགས་གྲོལ་རན་མིན་སོགས་གསལ་འདེབས་མ་ཞུས་ན།ཉིད་ནས་མི་ཚོར་བར་ཚོགས་ཡུན་རིང་པོར་འགྲོ་ཟེར་གྱི་འདུག་པ་མཐུན་ནོ།།